
Vira feministo? 


Cu la termino “feministo” estas vira aŭ ina? Jen interesa demando. Neniam 
aperas en SkE la formo “feministino” - supozeble ĉar oni supozas, ke 
feministo estas nepre ino. Sed oni devus rimarki, ke pluraj el la plej 
aktivaj kunlaborantoj en SkE estas viroj. Kial do viroj estu feministoj? 

Mi ne povas respondi por la aliaj viraj kunlaborantoj; sed mi ja povas 
klarigi mian propran sintenon. Mi estas feministo ĉar mi kredas, ke la 
homaro NE estas dikotome disigita en du netajn grupojn laŭ sekso, sed ke 
sekso estas nur unu el multaj distingiloj, per kiuj oni povas priskribi 
individuon. 

Jes, mi estas viro - nome, mi portas barbon (kaj plurajn aliajn 
nlpendaĵojn, kiuj ne kutime trovigas ĉe ina korpo!). Mia voĉo estas 
malalttona, mia brusto relative senmama kaj kirlhara, kaj miaj brakaj 
muskoloj - kvankam ne tre imponaj - cstas pli virecaj, ol inecaj. Kaj mia 
pasporto nomas min viro. Do viro mi estas. 

Scd Cu nur tiuj eksterajoj difinas virecon, aŭ ĉu ĝi estas koncepto pli 
subtila? Cu ekzemple mi pensadas laŭ vira maniero? Cu Ia evidentaj 
biologiaj apartaĵoj diktas ankaŭ mian psikologion? Cu mia kapablo kovi 
spcrmon, sed ne feton, disigas min de la inoj - eĉ se mi neniam ludas rolon 
en In naskigo de beboj? 

Ĉar jen mia vivsperto diverĝas de la normo. Mi posedas la biologian 
kapablon fariĝi patro - sed mi ne uzas tiun kapablon. Nome, mi estas 
samseksemulo. Miaj rilatoj kun inoj povas esti amikaj, eĉ amaj - sed ne 
amoraj. Mia amanto estas viro; kaj niaj rilatoj estas same tiel amaj, same 
tiel intimaj, kiel la rilatoj de la plej feliĉa gea paro. Sed Ŝajnas iom 
neprobable, ke ni naskos infanon! 

Tio funde influas niajn rilatojn. Kiam viro kaj ino geedziĝas (aŭ 
geiĝas sen formala edzeco), ili senpripense alprenas rolojn. Tiujn rolojn 
difinas la socio, kaj ili varias de unu socio al alia. En mia regiono, la viro 
havas rolon de pangajnanto, la ino tiun de mastrumadisto. Konsentite, ke 
nuntempe la ino ofte devas ankaŭ pangajni; sed tio ne ofte rezultigas, ke la 
viro partoprenu la mastrumadajn taskojn, Car la socie fiksitaj roloj ne 
facile modifiĝas. 

Sed kiam Brian [ brajan ] kaj mi decidis kunigi niajn vivojn, ni disponis 
pri neniaj socie aprobataj roldifinoj. Kiu estu la mastrumadisto, kaj kiu la 
pangajnanto? Kiu faru la decidojn? Kiu estu familiestro? Alivorte, kiu 
“portu la pantalonon”? 

Inter du pantalonportantoj, du barbuloj, du viroj, tio povus esti tikla 
demando. Sed en la praktiko ni solvis ĝin tre facile. Ni grade evoluigis rol- 
sistemon, kiu respondis al niaj individuaj bezonoj kaj personecoj. Brian 
ĝuas kuiradon: nu bone, li kuiras iom pli ofte ol mi, kaj mi lavas la 
telerojn. Sed kiam li estas profesie okupata, mi kuiras - malpli spontanee, 
malpli verve, malpli kreive, tamen volonte kaj adekvate. Aliflanke, mi pli 
spertas pri butikumado; do mi kutime faras la aĉetojn, sed ankaŭ li 
prizorgas tion se miaj profesiaj taskoj alkatenas min al la komputilo. 

Kaj kion pri niaj seksaj roloj? Kiu estas la “viro”, kaj kiu la “ino”? 
Nu, mi ne volas detale priskribi niajn intimajn rilatojn: mi diru nur, ke nia 
seksumado varias laŭ bontrovo kaj humoro, kaj ke ni ne imitas la fiksitajn 
rolojn de geaj paroj. Ni trovas multajn rimedojn por esprimi nian kunan 
amon, sen granda fanfarono pri kiu faras kion al kiu per kio... 

Krom la seksaj roloj kaj la asignado de domaj taskoj, leviĝas ankaŭ la 
demando, kiu estas la familiestro? Kiu faras la gravajn decidojn? La 
respondo estas simpla: ni faras la decidojn kune, laŭ interkonsento kaj 
kompromiso. Nu, kompreneble ofte okazas, ke unu el ni havas pli fortajn 
sentojn pri iu temo, aŭ estas pli sperta pri ĝi: tiukaze la alia kutime cedas. 
Ekzemple, mi estas pli sperta pri monaj aferoj, do Brian lasas al mi la 
rilatojn kun la banko. Sed Brian estas pli informita pri ĝardenumado, do 

mi akceptas lian gvidon pri tiu fako. 

Eksterulo eble rigardus min la estro, ĉar mia personeco estas pli truda, 
pli emfaza, dum Brian ne estas decidema homo. Sed tio estus supraĵa 
impreso: fakte, mi tre estimas la saĝon kaj inteligenton de Brian; do mi 
bremsas mian trudemon kaj aŭskultas lian konsilon. Tiel niaj decidoj estas 
efektive kunaj; kaj ju pli ni kune vivas, des pli ni komprenas unu alian. 
En la praktiko, ni ofte eC ne bezonas diskuti, ĉar ni sendiskute venas al la 
sama opinio. 

Mi povas honeste diri, ke - en dek du jaroj da feliĉa kunestado - ni eĉ 
ne unu fojon spertis malkonsenton pri grava afero, kaj ni neniam havis 
akran disputon pri io ajn. Eble tio Ŝajnas surpriza, sed kial? Finfine, ni 
amas unu alian; kaj oni ne volas batali kun amato. Do ni Ciam trovas aman 
kompromison. 

Kelkaj amikoj supozas, ke nia kuneco estas iasence sterila, Ĉar ni 
malhavas la eblon naski familion, kaj ke en nia maljunaĝo ni estos solecaj 
pro manko de gefiloj kaj genepoj. Sed ankaŭ multaj geaj paroj malhavas 
gefilojn, jen pro malkapablo kaj jen pro persona prefero: ĉu iliaj vivoj 
estas tial sterilaj? Fakte ni ne sentas ian mankon: ni havas plurajn 
genevojn, kaj ni plene ĝuas nian onklan rolon. 

Ĉu nia sperto estas nura kuriozaĵo, eble intereseta por psikologo aŭ 
sociologo, sed ne por la plejmulto de la homoj, kiuj serĉas sian vivkunulon 
en la alia sekso? Mi kredas, ke ne. Ni ne estas unikaj: ekzistas milionoj da 
samseksemaj viroj kaj inoj ĉie en la mondo - eble dekono de la homaro! 
Preskaŭ ĉie la sociaj moroj malaprobas ilin, kaj donas al ili neniajn gvidon 
kaj apogon; do ili devas krei sian propran vivmanieron. Kaj ofte ili kreas 
kunan vivon tre sukcesan, malgraŭ ĉiaj obstakloj. 

Kontraste, la socio Cie aprobas gean pariĝon, kaj donas multan apogon 
al geparoj. Geedziĝo estas festene celebrata; la ŝtato helpas kaj apogas 
geparojn, kaj donas ĉiajn instigojn por sukcesigi la familion; kaj la socio 
donas al la paro pretajn rolojn kaj konvenciojn por faciligi glatan 
kunvivadon. 

Kaj tamen, se mi komparas la feliĉon de miaj geedzaj amikoj kaj 
najbaroj kun mia feliĉo kun Brian, mi devas konstati, ke preskaŭ neniu el 
ili Ŝajnas same tiel feliĉaj, kiel ni. Ili kvereladas. Ili miskomprenas unu 
alian. Ili ne egale dividas la taskojn. Multrilate iliaj vivoj restas disaj - la 
viroj ofte ŝajnas pli kontentaj kun siaj viraj amikoj, ol kun siaj edzinoj. 

Foje mi demandas al mi, Cu miaj aliseksemaj viraj konatoj fakte ĝuas la 
amikecon de inoj, aŭ Ĉu ili simple amas inajn korpojn. 

La socio ne aprobas la kunvivadon de Brian kaj mi, kaj ĝi donas al ni 
neniajn gvidadon kaj apogon. Tial ni devis trapensi niajn rolojn, kaj 
tajlori vivmanieron precize taŭgan por niaj du individuaj personecoj. 
Apenaŭ surprize do, ke nia vivmaniero montriĝis elstare sukcesa, ĉar ĝi 
precize respondas al niaj bezonoj. 

Cu povus esti, ke geaj paroj trafus pii da feliĉo kaj da interkompreno, 
se ankaŭ ili devus trapensi siajn rolojn kaj ĉizi propran vivmanieron, 
anstataŭ akcepti pretan, socie difinitan rolaron? Ĉu eble la inoj pli facile 
modifus sian rolon en la familio, se la socio donus al ili malpli da “helpo” 
kaj “apogo” por alpreni sian tradician rolon? 

Mi levas la demandon kiel eksterulo: nur aliseksemuloj povas respondi 
ĝin. Sed ili ne ignoru la sperton de Brian kaj mi, kaj de la milionoj da 
samseksemuloj tra la mondo. Ni pruvas, ke feliĉa kunvivo eblas sen la 
helpo de sociaj normoj. Imagu - dek du jaroj sen et unu kverelo! Ĉu tio 
estas rekordo? 

Dermod Quirke [ kverk ], Britujo 


Seksa diskriminacio 
ĉe 1 a ŝaktabulo 

Bernard Golden, Hungarujo 

Lastatempe juna hungarino akiris famon sur du specialaj interes-terenoj: f 
ŝakludado kaj lingvoscio. La Esperanto-periodaĵoj en Hungario, 
kompreneble, raportis pri ŝia scio de Esperanto, dum la eksterlanda 
gazetaro emfazis, ke ŝi bone posedas la anglan lingvon. Tamen, ĉiuj 
aklamis Ŝin pro Ŝia lerteco Ĉe la ŝaktabulo. 

Ŝi nomiĝas Zsuzsa (= Suzana) Polgŭr, loĝas en Budapeŝto, estas 17-jara kaj ! 
frekventas la gimnazion. Tiu miregindulino komencis okupiĝi pri 
ŝakludado kiel kvarjarulino. Kelkajn monatojn post la eklerno de la bazaj 
reguloj, Suzana venkis ĉiujn kontraŭulojn en la budapeŝtaj ĉampionludoj 
por infanoj sub 11 jaroj. Je la aĝo de 10 jaroj ŝi farigis virina majstro. La 
sekvan jaron Ŝi estis la venkinta ĉampiono de la sub-16-jaruloj. 

Baldaŭ ŝi komencis partopreni en internaciaj ŝakkonkursoj. En Bulgario, 
kiel la sola ina konkuranto, ŝi superis ĉiujn en turniro. Tiam ŝi havis nur 

12 jarojn. Nun Suzana Polgar estas pritaksata kiel la plej altranga virina 
Ŝakisto en la tuta mondo. En marto 1985 ŝi vojaĝis al Nov-Jorko por 
partopreni en la tiea Internacia Turniro, kies kolosa unua premio ($18 000) 
altiris la kremon de la monda ŝakludantaro: ĉiuj grandmajstroj. 

Pro ŝia scio de Esperanto, bildoj kaj artikoloj pri Suzana aperis en la tri 
ĉefaj periodaĵoj de la hungara esperanto-movado. N-ro 4/1985 de Vilag es 
Nyelv (Mondo kaj lingvo), la hungarlingva revuo de Hungara Esperanto- 
Asocio, prezentis Ŝin per kovrilpaĝa kolorfoto kaj dupaĝa artikolo. Ankaŭ 
Hungara vivo raportis pri la grandaj sukcesoj de la ŝakludanta knabino en 
n-ro 4/1985, kies Ĉefartikolo konvene temas pri la situacio de virinoj en 
Hungario. La ilustraĵoj en la du menciitaj revuoj montras Suzanan antaŭ 
Ŝaktabulo. 

Tute alia estis la kovrila foto sur la februara numero de Budapeŝta 
informilo. Gi montris la adoleskantinon en ŝia loĝejo, kie, kun kruĉo 
enmane, ŝi akvumas planton. Jen pruvo, ke eĉ ŝak-talentulino kapablas 
okupiĝi ankaŭ pri hejma mastrumado. 

Mi citos kelkajn vortojn el la priskribo de tiu bildo sur la unua interna 
pago de la kovrilo: “Ŝi estas la plej bona ŝakistino de la mondo kaj celas 
atingi la pinton ankaŭ inter viroj. Jen pruvo de vera egaleco inter viroj kaj 
virinoj!” 

Tiu mallonga aludo al egaleco inter la seksoj en la ŝakmondo estas iom 
misgvida. Pli profunda ekzameno de la demando montras, ke ja ekzistas 
seksa diskriminacio sur la oficiala nivelo de organizita Ŝakludado. Por 
rangigi ludantojn ekzistas poentosistemo, en kiu viroj devas akiri pli da 
poentoj ol virinoj. Ekzemple, la normo de la rango de grandmajstro 
(akirebla post venko de aliaj grandmajstroj) estas proksimume 2500 
poentoj por viroj kaj 2250 por virinoj. 

Portreto de Suzana denove aperis frontkovrile de Budapeŝta informilo 
(junio 1986) okaze de nova venko ĉe la ŝaktabulo. Ŝi atingis la trian lokon 
en la landa vira konkurso pri ŝako, organizita en Budapeŝto en majo 1986. 
Tiam Ŝi venkis, inter aliaj, du internaciajn grandmajstrojn. Tiu sukceso 
rajtigas Ŝin partopreni en la internacia zona konkurso en Pollando en 1987 
por la titolo vira mondĉampiono pri Ŝako. Cis nun neniu virino atingis tiun 
ĉi rezulton. 

\ 

Okaze de gazeta intervjuo en Nov-Jorko, Suzana plendis, ke ŝi estas 
diskriminaciata. Kvankam ŝi jam atingis la normon de grandmajstro 11 





Zsuzsa Polgar kun sia fratino Zsofia. 


fojojn, la Hungara Ŝakfederacio ne nomis Ŝin grandmajstro. Ne plaĉis al 
tiu organizaĵo, ke Suzana rifuzis ludi en virinaj turniroj kaj partoprenis en 
kelkaj viraj turniroj sen permeso. Pro tio Si estis punita. La Federacio 
malpermesis al Ŝi vojaĝi al okcidenteŭropaj landoj, do ŝi povis ludi nur 
interne de la sovetia bloko. 


Suzana opinias, ke preskaŭ ĉiuj inaj ludantoj de Ŝako estas tro malfortaj 
kompare kun ŝi, do ŝi ne volas partopreni en turniroj, kiuj ne prezentas 
defion. Tamen, ŝi neas la aserton, ke virinoj diferencas de viroj kaj sekve 
ne kapablas elteni la rigorecon de turnira ŝakludado. Suzana insistas, ke ili 
povas konkuri laŭ egalaj kondiĉoj; tamen Ŝi substrekas, ke virinoj ne havas 
la samajn Ŝancojn kiel viroj superi en Ŝakludado. Kiam ili edziniĝas, ili 
havas infanojn kaj devas zorgi la hejmon, kaj tio ne donas al ili tempon 
por ludi. 

Virinoj en la 
itala kamparo 

Renato Corsetti [korseti], Italujo 

| Italujo ne estas la lando de Leonardo, Garibaldi, Mikelanĝelo kaj simile. Ili 
konsistigas etan kruston, sed la malkrusto konsistas el kamparanoj kaj 
j ekskamparanoj, el kiuj parto loĝas nun en urboj kvankam ilia koro, ilia 
j menso, ankoraŭ ne plene komprenis la novan situacion. Tio, kio en aliaj 

j landoj okazis dum jarcento(j), en Italujo okazis en nur unu jardeko: de 

j 1950 ĝis 1960. Tiam 20 milionoj da italoj transiris de kamparo al urbo. 
Kompreneble iliaj valoroj ne povis tiel rapide ŝanĝiĝi, kaj tio klarigas 
multajn el la sintenoj de italoj, interalie al virinoj. 

ĉi-sekve mi klopodas rakonti ion pri la vivo de kamparaninoj en Italujo en 
la pasinteco surbaze de miaj personaj spertoj ĉefe dum la infaneco, tamen 
mi ne opinias, ke mi povas komuniki al vi (urbaj, kleraj, esperantistaj kaj 
inismaj) tion, kion mi devus kaj volus komuniki. Jes, mi povas doni 
faktojn, sed eble nur kelkaj mezaĝaj bulgarinoj povas kompreni kion tiuj 
faktoj signifis por la tiamaj homoj. Vi estas tiom malproksimaj de tiu 
socio, kiom eskimo de la hinda kulturo. Ĉu oni povas klarigi al eskimo en 
du paĝoj kion pensas kaj sentas hindoj? 

Valoroj en malriĉa socio 

ĉis la komenco de ĉi tiu jarcento la vivo de kamparanoj ne multe Ŝanĝiĝis 
de la romia epoko. 

La grandega plejmulto el ili sukcesis nur per daŭra penegado produkti por 
si manĝaĵojn. Kaj la senteraj kamparanoj kaj la malgrandaj terposedantoj 
devis laboregi por ricevi sufiĉetajn manĝaĵojn. Ili evitis uzi monon por 
aĉeti aĵojn, sed prefere mem produktis siajn vestojn, hejmajn ilojn, ktp. 

Tiu daŭra laborado signifis, ke apenaŭ restis tempo por amuzigi aŭ simple 
pensi (krom en la vintro, aŭ kiam oni utiligis komunan laboradon kiel 
socian okazon por kunkantado, ŝerc^do, ktp.) 

Estas klare ke en tia socio la valoro de Ĉiu membro de la grupo (homo aŭ 
besto) estis rekte proporcia je ĝia kontribuo al la produktado de manĝaĵoj. 

Oni pli multe ploris pro la morto de la nura bovino ol pro la morto de-* 
maljuna nelaborkapabla onklino. La morto de la bovino signifis, ke ne plu * 
estos lakto por la infanoj, ne plu estos fromaĝo por la plenkreskuloj, parto ’ 
de la grenrikolto estos antaŭelspezita por aranĝi la plugadon pere de alies 
bovinoj, ktp. 

La morto de maljuna onklino (krom la bedaŭro kaj la homa solidareco) 
signifis, ke estos unu malplia neproduktanta manĝanto, do la situacio nete 
pliboniĝos. Kial oni devus esti pli malkontenta pro pliboniĝo de la 
situacio? I 

■M- 

Konata ŝerca, bonaŭgura frazo al malsanulo estis: “Iu azeno de iu^. 
malriĉulo!” alivorte, “Ne vi mortos, pli verŝajne mortos iu azeno de iu)^ 
malriĉulo!” ■ 

Valoro de virinoj 

Virinoj havis sian precizan rolon. Unuflanke ĉiuj opiniis, ke virinoj estas 1 
malpli valoraj ol viroj. Tio estis tute natura. Virinoj ne havas la fizikan 
forton necesan por la plej pezaj laboroj (stirado de plugilo aŭ de bovoj,* 
profunda pioĉado de la grundo, ktp.), kaj ĉiukaze ili ne povus fari tiajn ■ 
laborojn dum gravedeco kaj tuj post nasko. - 

Do, en socio kie fizika forto estas unu el la plej gravaj laborrimedoj 
(traktoroj kaj aliaj maŝinoj estas io moderna), tiu, kiu ne havas ĝin aŭ ne 
povas uzi gin, evidente valoras malpli. Cu vi elektus prezidanto de TEJO 
iun, kiu ne parolas Esperanton? 

Aliflanke virinoj valoris multe, ĉar ili tenis la monopolon pri la 
produktado de gefiloj, kaj precipe de la tre valoraj filoj. 

Pro tio ke homo sen gefiloj estis kondamnita je malsatmorto en maljuneco 
(ne ekzistis pensioj, asekuroj aŭ maljunulaj hejmoj), nenio estis pli terura, 
kaj socie malaprobata, ol la situacio de needziĝinta viro aŭ de paro sen-ida. 

Sed infanojn oni devis ne nur naski. Oni devis ankaŭ varti ilin, almenaŭ 
ĝis ses jaroj, kiam ili povis komenci labori por produkti parton de tio, kion 
ili manĝis. E1 tio, kaj el la neceso naski multajn infanojn (duono aŭ triono 
de ili mortis pro infanmalsanoj), devenas la unika graveco de italaj 
patrinoj. Oni ja scias ke la itala socio estas patrin-centra. Oni rajtas cinike 
piedtreti ĉion plej noblan: religion, ideologion, la papon kaj la regon, sed 
oni ne rajtas Ĉi tie kritiketi sian aŭ alies patrinon. 

Cu oni kulpigis virinon, se Si ne sukcesis naski? Ne. Pro kono de la 
reproduktoprocedoj ĉe bestoj, katnparanoj sciis, ke kaj 1a viro kaj la virino 
povas esti sterilaj. Oni akceptis la fakton kiel malbonŝancajon, eble kiel 
dian punon. 

Aliftanke oni ne bedaŭris la naskon de filino krom se ŝi estis unu el serio. 
“Malbona nokto kaj filino!” estis diro por priskribi grandan laboron kun 
eta rezulto. 

Junaj aŭ needziniĝintaj virinoj, ne uzeblaj por la produktado de infanoj, 
valoris kompreneble malpli ol la aliaj. Ili estis petataj partopreni la 
kampajn laborojn pezajn sed ne tiom, kaj ilia valoro estis proporcia je ilia 
laboremo. En ne maloftaj okazoj difinitaj virinoj estis taksataj pli alte ol 
viroj, Car ili pli ol kompensis sian malpli grandan fizikan forton per 
laboremo, persistemo, inteligento, organizaj kapabloj. 

Konklude, virinoj ĝenerale valoris malpli ol viroj, sed ili havis bonan 
pozicion ĉefe se ili estis edzino kaj patrino. 

Mi preteriasas la fakton komunan al preskaŭ ĉiuj kulturoj,ke Ĉiuj 
hejmtaskoj apartenis al virinoj. Tiuj taskoj estis gravegaj en la kamparo, 
Ĉar ili rilatis al prizorgado de manĝotaj produktoj. En pluraj kazoj, virino 
tenis la Ŝlosilojn de la deponejoj. Io simila en urba socio estus la 
administrado de la familiaj bankaj kontoj. 

Manko de libereco 

Granda problemo en la inisma movado estas tiu pri la decidorajto kaj 
decidopovo por virinoj rilate al sia vivo. Sed en la priskribita socio neniu 
decidis pri io tia, nek viroj nek virinoj. 

Fatalismo (estas skribite! diras araboj) ne estas mediteranea folkloraĵo. Ĝi 
estas la raciigo de situacio, en kiu neniu havas la povon ŝanĝi ion ajn. 

La sorto igis homon naskiĝi en pli bonstata aŭ malpli bonstata familio. E1 
tiu komenca situacio apenaŭ estis maniero eskapi. Certe per granda 
laboremo en la daŭro de kelkaj generacioj oni povis Ŝanĝi la familian 
staton, sed tio estis io malrapida kaj nur malofta. 

Viroj pli ol virinoj havis la eblecon forfuĝi, ekzemple fariĝante soldato, aŭ 
elmigrante al Usono, sed tio egalis je sinmortigo. Ĝenerale oni neniam plu 
havis eblecon reveni. Virinoj pli ol viroj havis la eblecon (ĉefe pro la 

menciita laboremo pli ol pro beleco) edziniĝi al pli bonstata homo, kaj tiel 
ŝanĝi sian situacion. 

Tio kondukas nin al la tre interesa temo de la geedziĝo. Ankaŭ ĝi havis 
Ĉefe ekonomian signifon. ĉiis la dudekaj jaroj de ĉi tiu jarcento ĝi estis 
antaŭaranĝita aŭ almenaŭ subtenata de ambaŭ familioj. 

La Cefa ideo estis ke viro kaj virino kiuj ekloĝas kune devas disponi pri la 
ebleco vivi. Se unu el la du partneroj ne disponis pri tio, simple li aŭ ŝi ne 
estis konsiderebla. 

Principe la viro devis provizi la kultiveblan grundon kaj la domon, dum la 
virino devis antaŭprovizi Ĉion, kion oni bezonos en la hejmo (littukoj, 
mantukoj, kuirejaj iloj ktp.) de la geedziĝo ĝis la morto. Memoru ke oni 
principe ne aĉetis. 

Nun vi eble povas kompreni kial simple ne eblis (krom en vere esceptaj 
kazoj) geedziĝi inter malsamriĉaj partneroj. Cu vi edziniĝus al iu, se tio 
devigus vin rezigni pri via universitata diplomo, forlasi vian nunan 
postenon kiel instruistino kaj labori kiel purigistino? 

Senkonkluda fino 

iL. 

Eble tio donis al vi ideon pri la tiama vivo kaj eble tio ankaŭ tedis vin. 
Ciukaze tio okazis ĝis antaŭ 50 jaroj en Italujo, kaj mi mem vidis homojn 
kiuj en sia juneco vivis tian vivon. Se foje vi volas pliajn detalojn mi 
pretas enŝalti mian memoron. 


- 11 - 




Rntaŭen koj. •. 


SINDIKATO FONDITA 
POST TERTREMO 

La tertremo kiu detruis la centron 
de Meksikurbo en septembro 1985 
tamen portis unu bonan sekvon: 
virinoj laborantaj en la 
vestoindustrio decidis fondi 
sindikaton. Antaŭ la tertremo ili 
laboris en malbonegaj kondiĉoj, 
ofte en kontraŭleĝaj fabrikoj en 
privataj domoj. Pro la tertremo 
multaj perdis sian laboron kiam 
konstruajoj kolapsis; aliaj, kiuj jam 
estis laborantaj je la 7hl9, estis 
mortigitaj. 

En la stratoj ekster la falintaj 
konstruaĵoj, la vestolaboristoj 
unuafoje interkonatiĝis. lli vidis, ke 
por multaj laborestroj pli gravis 
forporti la maŝinojn ol la kadavrojn 
de la laboristoj. La restantaj 
laboristoj gardostaris por malhelpi 
tion. Ili procesis kontraŭ la 
posedantoj, al kiuj estis jure 
malpermesate fondi novan fabrikon 
sen redungi la antaŭajn laboristojn 
aŭ kompensi ilin. 

Nur unu monaton post la tertremo, 
500 virinoj manifestaciis por ke la 
ŝtatprezidento, Miguel de la 
Madrid, rekonu la novan 
sindikaton. La Nacia Sindikato de 
Laboristoj en la Vesto- kaj Ligitaj 
Industrioj fondiĝis tri tagojn poste. 


Gia estraro konsistas tute el virinoj, 
kiel la plejmulto de ĝia membraro. 

En decembro 1985, la sindikato 
okupaciis terenon kie antaŭe estis 
falinta konstruaĵo, kaj tie starigis 
provizorajn loĝejojn por senhejmaj 
vestolaboristoj. Poste, la urbaj 
instancoj donacis la terenon al la 
sindikato, kaj konsentis provizi 
akvon, kloakojn kaj telefonliniojn. 


HISPANA KURSO POR VIRINOJ 

En SkE n-ro 13 aperis artikoleto 
pri kurso por lerni la anglan 
lingvon intencita aparte por virinoj. 
Nun ni ricevis informon pri simila 
kurso por anglalingvaj virinoj, kiuj 
volas lerni la hispanan. Ci celas 
precipe nordamerikajn virinojn, 
kiuj agadas en la movado de 
solidareco kun Centra kaj Suda 
Ameriko, kaj gi nomigas “Gritando 
Otra Verdad” (kriante alian veron). 
La kursaĵoj konsistas el lernolibro 
kaj du sonbendoj, kaj taŭgas por 
hejma memlernado aŭ grupa 
instruado. Pliaj informoj estas 
haveblaj de: Center for Educational 
Design and Communication, 821 
Varnum St. NE, Washington, DC 
20017, Usono. 


AFRIKO 

Oni kalkulas, ke en la sub-Sahara 
regiono estis 217 milionoj da 
virinoj en 1985. E1 tiuj, 73 milionoj 
aĝas inter 20 kaj 49 jaroj, kaj ilia 

laboro estas esenca rimedo en la 
lukto por solvi la ekonomian krizon. 

En majo 1986, la Ĝenerala 
Asembleo de UN organizis 
specialan sesion pri la kriza 
ekonomia situacio en Afriko. Dum 
tiu kunveno ili ricevis deklaron de 
17 internaciaj ne-registaraj 
organizaĵoj. Tiu deklaro emfazis la 
neceson evoluigi komununajn 
eduk-programojn rilate al 
prizorgado de infanoj, sano kaj 
familia vivo. Gi aparte menciis la 
neceson atenti pri la sano de virinoj 
kaj la problemo de nasko-ofteco. 
La deklaro ankaŭ insistis, ke ĉiuj 
familianoj dividu la laboron kaj 
partoprenu en decidoj, kaj precipe 
ke viroj akceptu pli da respondeco 
rilate al seksumado kaj nombro de 
infanoj. Krome, la deklaro postulis, 
ke la rolo kaj bezonoj de afrikaj 
virinoj estu konsiderataj en ĉiuj 
diskutoj. 


LUFTHANSA 

La germana fluglinio Lufthansa 
finfine konsentis trejni du virinojn 
kiel pilotojn. Nur en 1986 la 
fluglinio decidis permesi al virinoj 
aligi al la kurso. 300 virinoj, tio 
estas 5% el ĉiuj kandidatoj, 
kandidatiĝis por la 112 lokoj en la 
kurso. Tamen, neniu el ili estis 
akceptitaj. La fluglinio klarigis, 
interalie, ke neniu el la virinoj vere 
deziris flugi, kaj asertis, ke ilia vera 
motivo estis deziro pruvi sian 
liberecon. La direktoro de la kurso 
diris, “Ci tie ni ne ŝatas tro 
liberigitajn virinojn. Ili havas tro 


bonan opinion pri si mem kaj estas 
tro mem-kontentaj. Oni povas senti 
ilian malamikecon.” 

Nun, parte pro premo kaj protestoj 
de Germana Virina Konsilio kaj de 
Iaprezidanto de la Komisiono pri 
Virinaj Rajtoj ĉe la Eŭropa 
Parlamento, finfine Lufthansa 
konsentis akcepti du virinojn. 
Konsiderante la sintenon de la 
direktoro de trejnado, oni devas 
esperi, ke ili ne renkontos tro da 
malhelpoj. 


ATLASO PRl VIRINOJ 

Mapoj kaj grafikaĵoj estas uzitaj en 
tre trafa maniero en nova internacia 
atlaso, kun la titolo Women in ihe 
World (“Virinoj en la mondo”), 
kompilita de Joni Seager [ĝoni 
siger] kaj Ann Olsen. Gi traktas 
vastan gamon da temoj, inkluzive 
de edzinigo de infanoj, perforto en 
la hejmo, akcepto en universitatoj 
kaj pactendumejoj. La libro estas 
havebla de Pluto Press, The Works, 
105a Torriano Avenue, London, 
Britujo NW5 2RX. BroSurite gi 
kostas £7,95, bindite £14,95. 


Informojn provizis: Ms jul. 86; HA, 
Usono; Women News, okt. 86; 
Women of Europe n-ro 47. 


.. .molcmtoŭen 

De japanino Senda Noriko mi ricevis la jenan tradukon de kanto de 
Greenham Common [grinm komn]. La virinoj de Greenham Common estas 
tiuj, kiuj jam de pluraj jaroj tendumas ekster militbazo en suda Anglujo, 
por atentigi pri la misiloj, kiuj troviĝas tie. 

Nun ni kantas la kanton por la viv' 

Trad. Senda Noriko 



l>- IttuHvn ppr (a. v v*. 


1. Estas ĝojaj kaj pasiaj ni. 

Nun ni kantas, kantas kanton por la viv’. 
Estas gojaj kaj pasiaj ni. 

Nun ni kantas la kanton por la viv\ 

2. Estas fortaj kaj magiaj ni. (ktp.) 

3. Estas mildaj kaj koleraj ni. (ktp.) 

4. Estas Dianaj sorĉistinoj ni. (ktp.) 

SkE 14 bone impresis min. Sufiĉe interesa. La kontribuo de la neevitebla 
Golden ne estas la plej interesa, des pli konsidere la longecon ... 


La aspekto estas mirinda. 


Anne Amblĉs [an obles ], Francujo 


La artikolon de Bernard Golden pri la lingvoprojekto “Vikto”, kiu aperis 
en SkE n-ro 14, mi konsentis komposti nur post forta protesto al la 
redaktoro. Miaopinie la artikolo estis oscedige teda; sed pli grave - ĝi tute 
ne taŭgis por nia revuo. 

La debato pri lingva seksismo en SkE estas debato pri seksismo, ne pri 
lingvoj - kaj certe ne pri pseŭdolingvoj aŭ projektoj! Nia tasko estas 
persvadi la homojn ŝanĝi, ne sian lingvon, sed sian lingvo-uzon. Tial ni 
diskutu la aktualajn problemojn de la efektive uzataj lingvoj, kaj ne la 
kabinetajn lingvo-ludojn de nekonataj frenezuloj. 

Kompreneble trovigas inter la esperantanoj malgranda grupo, kiu obsede 
interesiĝas pri lingvo-projektoj aŭ pri “reformoj” de Esperanto. Sed ili 
estas tre malmultaj - mi konas nur du - kaj por ili ekzistas revuoj pri 
planlingvistiko. A1 unu el tiuj revuoj s-ro Golden devintus sendi sian 
analizon pri Vikto: al SkE li prefere sendu artikolojn pri virinaj rajtoj. 

Kaj se entute devas aperi en nia revuo artikolo pri mortnaskitaj projektoj, 
ni almenaŭ ne toleru la uzon de la termino “lingvo” por tia projekto. La 
centjara historio de Esperanto rajtigas ĝin al tiu termino; sed fuŝa 
projekto, kiu apenaŭ ekzistas ekster la nebula cerbo de sia aŭtoro, simple 
ne meritas tiun honoron. 

Dermod Quirke, Britujo 

Virinoj en la 
Ceĥa historio 


Marie Bartovska, Ĉehoslovakujo 


Virinoj rolis en la Ĉeĥa historio relative grave. Pri la unuaj parolas la 
legendoj el pagana tempo; temas pri tri filinoj de la princo Krok, vivintaj 
Ŝajne en la oka jarcento, kies nomoj estis Kazi, Teta kaj Libuŝe. Kazi 
kuracis, Teta instruis kaj Libuŝe, la plej saga, sidis sur la trono post sia 
patro kaj regis tre juste. Foje ŝi juĝis du fratojn, Chrudoŝ kaj ŝtahlav, kaj 
decidis, ke ambaŭ el ili ricevu po duono de la patra havajo. Tiam la 
malkontenta ChrudoŜ, kiu kiel pli aĝa volis havi ĉion, diris: “Ve al viroj, 
kiujn virino regas!” Tiam Libuŝe, ofendite, sendis delegitojn al la plugisto 
Premysl kaj igis lia edzino. Tiel ekestis la dinastio de Pfemysl-idoj, kiu 
regis gis la jaro 1306 (lafl la ina branĉo ĝis 1420). 

Tuj post la morto de Libuŝe aperis aliaj famaj virinoj. La virinoj, 
malkontentaj pro limigado de iliaj rajtoj, ekmilitis kontraŭ la viroj; gvidis 
ilin Vlasta. En la “knabina milito” famiĝis krome Ŝŭka, kiu ruze pereigis la 
grupon de Ctirad. 

Kiam Kirilo kaj Metodo alportis kristanismon en mezan Eŭropon, aperis 
nova virino, la unua Ĉeĥa kristanino, la sankta Ludmila. Malpli bone 
enskribiĝis en la historion ŝia bofilino Drahomira, kiu ne akceptis la 
kristanismon kaj ordonis la murdon de sia bopatrino. 

Eliŝka Premyslovna, klera kaj energia, estis la ponto inter la dinastioj de 
Pfemysl-idoj kaj de la luksemburgaj reĝoj. ŝi estis la patrino de la plej 
fama ĉeha rego, Karolo IV-a. 

Poste jam venis la tempo de virinoj simplaj. Interesa estas la deklaro de 
papa legato (poste papo Johano XVIII), ke sekvantinoj de la pastro Hus pli 
bone konas la biblion ol kelkaj altrangaj pastroj. 

Ankaŭ en la tempo de la nacia reviviĝo, en la fino de la 18a kaj komenco 
de la 19a jarcentoj, troviĝis kuraĝaj kaj kleraj virinoj. La unua estis 
Bofcena Nĉmcovi (propranome Barbora Panklovi). E1 Ŝiaj verkoj la plej 
fama estas la romano Avineto tradukita en multajn lingvojn. E1 amaso da 

aliaj virinoj, aparte elstaras Eliŝka Krŭsnohorskŭ, aŭtorino de tekstoj de 
kelkaj operoj komponitaj de Bedrich Smetana: La kiso, La sekreto, La 
diabla roko. 

Laŭ ĉeĥoslovakaj leĝoj, la virino havas nepre la samajn rajtojn kiel viro, 
kvankam la praktiko kelkfoje iomete lamas. Nu, defendi la rajtojn, tio jam 
dependas de spriteco kaj energio de Ĉiu unuopulino. 

Kiel pruvon de nepre egalaj rajtoj oni eble povas rigardi ankaŭ tion, ke 
edzino ne devas akcepti la familian nomon de sia edzo, ja eĉ li povas 
akcepti nomon ŝian, se la lia ne plaĉas. 


FEMINISMA RECEPTO 



Kio estas feminisma recepto? En SkE n-ro 13 (p. 9) mi diskutis tiun 
demandon, kaj atingis jenan konkludon: 

“Se oni supozas, ke ambaŭ gepatroj laboras ekster la hejmo, kaj revenas 
lacaj, sen multa emo ekfari komplikan manĝon, ĝi certe devus esti io 
rapide preparebla, sen tro granda laboro. Tamen, oni ne volas ĉiuvespere 
mangi frostigitan aŭ elskatoiigitan manĝon. Do, ĝi devus samtempe enhavi 

bonajn, freŝajn ingrediencojn. Kaj prefere ĝi ne postulu tro da lavendaj 
kaseroloj kaj teleroj.” 

De Sibayama [ŝibajama] Noriko en Japanujo, mi ricevis la sekvantan 
recepton, kiu strebas plenumi tiujn kondiĉojn. ŝia solvo estas manĝaĵo, 
kiun oni povas prepari anticipe kaj poste revarmigi. Tamen, mi suspektas, 
ke por multaj laborantaj paroj, Ŝia propono postulus tro longan preparadon 
(kvankam ja temas pri tempo donita dum la antaŭa vespero), do mi 
ankoraŭ invitas aliajn legantojn sendi siajn “feminismajn receptojn”. 

TvHKSPOT>V RIZA.lO 

Mi prezentas popularan rizaĵon en Japanujo. Ingrediencoj diferencas laŭ 
familioj. La ĉi-suban mi fojfoje kuiras precipe kiam mi antaŭvidas, ke mi 
ne havos sufiĉan tempon por kuiri, ekzemple kiam mi bonvenigos 
eksterlanda(j)n esperantisto(j)n en mia hejmo. Se mi antaŭe kuiras la 
manĝaĵon, mi povas konservi ĝin en fridujo kaj revarmigi tuj antaŭ la 
manĝo. 

Kvantoj por 6-7 personoj: 


2 supkuleroj da sakeo 
300 g da spinaco 
Kelkaj ovoj 
Vinagrita zingibro 
100 g da ginkofruktoj en 
ladskatolo aŭ 
freŝaj boligitaj) 


500 g da rizo 
100 g da karotoj 
100 g da lapo 
50 g da fungoj 
50 g da konjakuo (koagulita 
amelo de amorfofalo) 

50 g da fritita tohuo 

300 g da tinuso en ladskatolo 



- 18 - 














Lavu la rizon kaj lasu ĝin en akvo dum 1 horo. Tranĉu la karotojn, lapon, 
fungojn, konjakuon kaj frititan tohuon en malgrandajn pecojn. En 
kuirpoton metu la rizon, tinuson kun ĝia oleo, kaj la tranĉitajn legomojn 
kaj aliajn. Enverŝu 420 g da akvo kaj la sakeon. Boligu ĝis senakvigo (C. 30 
minutoj). Dumtempe brogu la spinacon kaj faru omletojn per la ovoj. 
Dispecigu la omletojn kaj tranĉu la peklitan zingibron en striojn. Tranĉu la 
spinacon en pecetojn. Aldonu la spinacon kaj ginkofruktojn al la rizaĵo en 
la kuirpoto kaj intermiksu. Metu ĝin sur teleron kaj garnu per la omletoj 
kaj zingibraj strioj. 



La Oormanta Princino 

Anna Brennan, Italujo 

Legantoj de SkE certe jam tute konscias pri la seksismo, kiu troviĝas en 
infanaj rakontoj. Tial vi eble scivolas, kial mi volas denove regurdi tiun 
temon. Tamen, nun kiam mi komencis mem rakonti la tradiciajn fabelojn 
al miaj infanoj, la problemo trafas min per nova freŝeco, kaj tio instigas 
min verki Ci tiun artikolon. 

Ne estas eble preteratenti la manieron laŭ kiu la tradiciaj fabeloj fortigas 
eksmodajn valorojn kaj stereotipojn rilate al virinoj. En la kazo de 
malgranda infano, kiu ankoraŭ ne formis siajn opiniojn pri tiu temo, eble 
la ĝusta verbo ne estus “fortigas" sed “prezentas”. 

En multaj fabeloj, la ĉefaj roluloj estas bestoj. En preskaŭ ĉiuj kazoj, 
temas nur pri viraj bestoj, kvankam tio ne aparte necesas por la intrigo. 

(Mi rimarkas tion ankaŭ en netradiciaj rakontoj, inkluzive de tiuj 
eldonataj de Fremdlingva Eldonejo en Pekino.) La tri porkidoj ekzemple, 
estas ĉiuj viraj, kiel ankaŭ la malbona lupo kiu volas manĝi ilin. Simila, 
sed malpli konata, rakonto, temas pri La tri virkaproj, kiuj sukcesas eskapi 
de la terura (vir)trolo. Dum la rakontado, estas simpla afero inigi unu aŭ 




du el la tri porkidoj, dum mia kvar-jara filo mem insistas, ke la mezgranda 
virkapro evidente devas esti Panjo. 

En La tri ursoj aliflanke, rolas Urso Paĉjo, Urso Panjo kaj Ursido, por ne 
mencii la maiican knabinon, Orbukiulino. Ĝenerale, la seksismo troviĝas ne 
en la rakonto mem, sed en la ilustraĵoj. La plej Ŝatata matenmanĝaĵo de la 
tri ursoj (almenaŭ laŭ la angla versio) estas avenkaĉo. Kaj divenu, kiun ni 
vidas ĉe la kuirforno? 

Kie inaj bestoj aperas, ili kutime havas specife “virinan” trajton. La Ĉefa 
virto de la kokino en Ruza vulpo kaj la ruĝa kokineto estas Ŝia bona 
dommastrumado. Ŝia bele ordigita domo estas favore komparata al la 
kaduka kabanaĉo de s-ro Vulpo. (Kiel sola viro, kompreneble, li ne 
kapablas mem ordigi sian hejmon.) Kiam la vulpo kaptas ŝin kaj metas ŝin 
en sakon, Ŝi eskapas, ĉar Ŝi Ĉiam portas tondileton, kudrilon kaj fadenon en 
la poŝo de sia antaŭtuko. Dum la vulpo dormas, ŝi tondas truon en la sakon, 
kaj antaŭ ol eskapi, enmetas grandan ŝtonon kaj reflikas la truon. 

Krom la bona dommastrumado, la plej grava eco de virino, laŭ tiuj 
rakontoj, estas ŝia beleco. Beleco ludas centran rolon en la rakonto de 
Neĝblankullno. Antaŭ ol Ŝi naskiĝas, Ŝia patrino deziras, ke Ŝia haŭto estu 
blanka kiel neĝo, Ŝiaj lipoj ruĝaj kiel sango, kaj ŝiaj haroj nigraj kiel 

ebono. ŝia kruela vicpatrino ĉiutage staras antaŭ spegulo, kaj demandas, 
kiu en la regno estas la plej bela. Kiam Neĝblankulino plenkreskas kaj 
fariĝas pli bela ol la vicpatrino, tiu tuj decidas mortigi ŝin. 

Tre bela estas ankaŭ la princino en La bela dormantino en la arbaro. Kiam 
ŝi naskigas, 12 feinoj venas al ŝia bapto kaj ĉiu donacas al ŝi unu virton. 
Tiuj donacoj estas tre signifaj: la unua donacas al ŝi belecon, la dua 
gracion, la tria afablecon ... Tiuj ecoj ne multe helpas Ŝin kiam ŝi 
renkontas la malican feinon, kiu endormigas Ŝin por cent jaroj. (Kiam mi 
rakontas la fabelon, mi kutime ŝanĝas la duan donacon al “inteligento”!) 

Fakte, tiuj du fabeloj Negblankulino kaj La beia dormantino finiĝas en 
rimarkinde simila maniero. La kruela vicpatrino sukcesas venenigi 
Neĝblankulinon, kaj pro Ŝia beleco, la sep nanoj metas ŝin en vitran 
Ĉerkon, por ke Ŝi restu Ciam videbla. Tie princo vidas ŝin kaj enamiĝas al 
Ŝi. Kiam liaj servistoj ekmovas la ĉerkon por forporti ĝin, la peco de 

venena pomo falas el ŝia buŝo, kaj Ŝi reviviĝas. Tuj la princo petas Ŝin 
edzinigi kun li. 

La bela dormantino, aliflanke, dormas dum cent jaroj pro fisorĉo de la 
malbona feino, ĝis finfine princo alvenas kaj, enamiĝinte al Ŝi pro ŝia 
beleco, vekas Ŝin per kiso. 

Ambaŭ fabeloj finiĝas per la sama ideo: ia princino kiu kuŝas pala kaj 
senmova kiel mortinto ĝis venas la princo. ŝajnas, ke tiuj princinoj estas 
plej perfektaj dum ili kuŝas absolute pasivaj, atendante nur la tuŝon de la 



princo por reviviĝi. Por la verkintoj de tiuj fabeloj, kaj por ĉiuj ilustristoj, 
^ tiu estas la kulmina momento. 


Pasiveco estas ankaŭ la ĉefa karakterizaĵo de Cindrulino; pro kiu alia kialo 
Ŝi permesus al siaj familianoj tiom mistrakti ŝin? ŝiaj vicfratinoj kaj 
vicpatrino devigas ŝin fari ĉiujn domtaskojn, vesti sin per ĉifonoj kaj 
dormi sur pajlo. La verkisto donis al Ŝi ĉiujn virtojn, kiujn oni tiutempe 
pleje admiris en virinoj: belecon, obeemon, mildecon, humilecon, 
pasivecon kaj, kompreneble, pretecon fari ĉiujn domtaskojn sen plendi. La 
,historio ne informas nin pri kio babilis Cindrulino kun la princo dum ili 

dancis en la balo, sed oni emas suspekti, ke li ne enamiĝis al Ŝi pro Ŝia brila 
konversacio. Verŝajne pli imponis al li la mal8 ran deco de Ŝiaj Ŝuoj. 

Rakontante pri Jaĉjo kaj ia giganta fazeolujo, mi denove trovas 
problemon. Jaĉjo grimpas la fazeolujon ĝis natingas landon en la Ĉielo. lie 
troviĝas grandega domo, kaj ekster gi esta* giganta virino. §i konsentas 
doni matenmangou al Jaĉjo, sed avertas lifl> ŝia e d z0 estas ogro, kiu 
aparte Ŝatas manĝi malgrandajn knabojn. PoSt bi tiu averto, ŝi estas ĉiam 
nomata “la edzino de la ogro”, do oni prisk ribas ŝin nur rilate al ' a edz0 - 
Sed kiel eviti tion? ŝi evidente ne estas mem °g rin °, bar en tiu kazo ankaŭ 
Ŝi volus manĝi Jaĉjon. Rakontante la fabelojb mi finfine decidis plu nomi 
ŝin, iom malelegante, “la giganta virino”. 

Oni ankaŭ rimarkas en tiu rakonto, ke la giganta virino estas kvazaŭ 
servisto de la edzo. Kiam la ogro enve flas > Si informas lin, ke la 
matenmango estas preta. ŝajnas, ke ŝi prepa ris ĝ in P° r li> sed ne sidiĝas 
kun li por manĝi. Poste la ogro simple or^ onas al sia edzino: “Edzino, 
portu al mi la kokinon, kiu demetas orajn ovojn”- Rakontante ĉi tiun 
fabelon mi iomete sanĝas ĉi tiujn detalojn, p or ke la rilato inter la giganta 
virino kaj Ŝia edzo pli akordiĝu kun modern^Ĵ ideoj. 

La rakonto pri Jaĉjo portas min al la temo de P 1 * subtila speco de seksismo, 
kiu radias tra ĉi tiuj fabeloj. Ne temas pri specifa detalo, sed pri la tuta 
prezenTo de la du seksoj. Oni rimarkas la k ara ĝ° n kaj aŭdacon de Jaĉjo. 
Tri fojojn li grimpas la gigantan fazeoluj on & is la bielo, malgraŭ la 
admonoj de lia patrino. Alveninte, li kaŝas siP en la domo de la °g r ° Kiam 
la ogro endormiĝas post la matenmango, JaĉjP eliras el sia kaŝejo kaj ŝtelas 
trezoron de la tablo tuj antaŭ la dormanta °8 ro > kiun lr finfine ankaŭ 
mortigas. 

Kompare kun li, Orbuklulino ne faras mult^- §* eniras la domon de la tri 
ursoj kiam ili ne ĉeestas, manĝas iom da avenkaĉo, rompas seĝon, kaj 
endormiĝas en la lito de Ursido. Kiam Ŝi v0kiŝ as > ^ a Ĵ vidas la tri ursojn, 
kiuj staras ĉirkaŭ la lito, ŝi estas tute terurig ita kaj forkuras. 

Komparu ankaŭ la rakonton pri Ruĝĉapulit 10 - La patrino petas Ŝin porti 
korbon de manĝaĵoj al la avino, kiu loĝas e n la arbaro. La patrino aparte 
avertas Ŝin ne vagi for de la vojo, sed RuĝĉaP ulino forgesas tion, kaj estas 
manĝita de la lupo. Ankaŭ la avino estas m an ŝ ita de la lupo, kaj ambaŭ 
estas savitaj nur pro la alveno de (vir)Casisto, kiu mortigas la lupon kaj 
tranĉas ĝian stomakon por liberigi la du vi^timojn. Ni bone komprenas, 
kio okazas al knabinoj, kiuj ne obeas sian patrinon. La malobeemo de 

Jaĉjo, aliflanke, estas signo de lia iniciatemo kaj portas tre pozitivajn 
rezultojn. 

Mallonge, oni povas diri, ke en ĉi tiuj rakontoj la virinoj estas prezentataj 
en la rolo de belulo, virtulo, pasivulo, malkuragulo, dommastrino kaj 
viktimo. La viroj, aliflanke, estas kurŝguloj, agantoj, iniciantoj kaj 
savantoj. 

Unu el la malmultaj virinoj, kiuj agas en pli memstara maniero estas la 
kruela vicpatrino, kiu plurfoje klopodas venenigi Neĝblankulinon. 
Verŝajne oni tamen ne konsiderus ŝin kiel taŭgan rolmodelon por knabino! 
En la fino, kompreneble, Ŝi ricevas sian justan punon. 

Konklude, kion oni povas fari pri ĉi tiuj rakontoj, kiuj transdonas tiel 
eksmodajn mesaĝojn al junaj infanoj? Mi indikis la malgrandajn ŝanĝojn, 
kiujn mi mem faras dum la rakontado, sed tiuj ne tuŝas la pli profundan 
tavolon de la seksismo. Unu ebleco estas tute reverki ilin. Sed mi devas 
konfesi, ke mi bedaŭrus fari tion. Tiuj rakontoj ja estas tradicia parto de 
mia kulturo, kaj mi volas redoni ilin al miaj infanoj en pli-malpli la sama 
formo, kiel mi mem ricevis ilin. 

Verŝajne la plej bona solvo estus ekvilibrigi ilin per aliaj rakontoj. Mi ne 
volas sugesti, ke oni rakontu fabelon pri la bela princo, kiu endormiĝas por 
cent jaroj, ĝis li estas vekita per kiso de la princino. Tio estas evidente 
ridinda. Sed oni ja povus rakonti, ekzemple, pri kuraĝa princino kiu 
forgalopas sur sia ĉevalo por mortigi drakon. Tiel oni montrus, ke ne nur 
princoj povas havi aventurojn. (Kaj se temus pri la filino de la 
gemuelistoj, oni ankaŭ montrus, ke ne nur geprincoj povas havi ilin!) 

Nenio malhelpus, ke oni ankaŭ transdonu la mesaĝon en pli rekta formo, 
ekzemple per rakontoj pri knabinoj, kiuj ne rajtas ekiri al aventuroj pro 
sia ineco, sed kiuj tamen faras tion kun plena sukceso. Kredeble princino, 
kiu mortigus drakon, farus tion malgraŭ fortaj antaŭavertoj de siaj 
gepatroj. 

Se en modernaj rakontoj rolas tro granda nombro da viroj aŭ virbestoj, oni 
povas simple ŝanĝi ĉiujn rolulojn al inoj. Unuavide, tio ŝajnas maljusta en 
la mala senco. Tamen, ekzistas tiom da malaj ekzemploj, ke tio apenaŭ 
sufiĉas por krei iom pli ekvilibran mondbildon. 

Kelkaj nacilingvaj eldonejoj jam komencis eldoni neseksismajn librojn por 
infanoj. Nun venis la tempo traduki ilin en Esperanton. ( . 

